5.8.2022.
HR
Službeni list Europske unije
C 298/33
PRILOG 2.
Primjer opasnosti za zdravlje i okoliš te načina izloženosti U ovom se Prilogu navode primjeri čestih opasnosti i opasnih događaja, načina izloženosti i receptora koji mogu biti prisutni u sustavu za ponovnu upotrebu vode u navodnjavanju poljoprivrednih površina.
Tu se nalazi i kontrolni popis za ocjenu primjenjivosti direktiva i uredbi navedenih u Uredbi na određeni sustav ponovne upotrebe vode.
Ti su elementi odabrani iz relevantnih direktiva i uredbi EU-a te objavljenih normi i smjernica (tj. ISO 20426 (2018.)
(1), ISO 16075-1 (2020.) (2), Smjernice SZO-a (2006.)
(3), Priručnik SZO-a za planiranje sigurnih sanitarnih uvjeta (2016.)
(4), Australske smjernice (2006.) (5).
Cilj je predložiti primjere za pomoć u utvrđivanju tih elemenata potrebnih za izradu procjene rizika.
Elementi koji su ovdje navedeni služe samo kao primjeri: njihovo pravilno utvrđivanje i procjena moraju se temeljiti na određenom sustavu ponovne upotrebe vode.
Direktive i uredbe navedene u točki 5.
Priloga II.
Uredbi Tablica 2.1.
Direktive i uredbe navedene u točki 5.
Priloga II. i ocjena njihove primjene na sustav ponovne upotrebe vode
Direktiva/uredba
Zahtjevi na temelju točke 5.
Priloga II.
Primjenjivost
DIREKTIVA 91/676/EEZ O NITRATIMA o zaštiti voda od onečišćenja uzrokovanog nitratima iz poljoprivrednih izvora
Smanjiti i spriječiti onečišćenje voda nitratima.
Ako se u procjeni rizika utvrde površinske vode i podzemne vode koje se reguliraju tom direktivom (npr. vode utvrđene kao zone ranjive na nitrate), a koje bi mogle biti izložene zbog ponovne upotrebe obrađene vode za navodnjavanje poljoprivrednih površina (npr. putem otjecanja odnosno infiltracije).
DIREKTIVA 2020/2184 O VODI ZA PIĆE o kvaliteti vode namijenjene za ljudsku potrošnju
Ispunjavati zahtjeve za zaštićena područja za vodu namijenjenu za ljudsku potrošnju, osobito zaštićena područja za proizvodnju vode za piće.
Ako se u procjeni rizika utvrde površinske vode i podzemne vode koje su razvrstane kao zaštićena područja za vodu za piće, a koje bi mogle biti izložene zbog upotrebe obrađene vode za navodnjavanje poljoprivrednih površina (npr. putem otjecanja odnosno infiltracije).
OKVIRNA DIREKTIVA 2000/60/EZ O VODAMA o uspostavi okvira za djelovanje Zajednice u području vodne politike
Ostvariti ciljeve zaštite okoliša za površinske i podzemne vode te ispuniti standarde kvalitete okoliša za onečišćujuće tvari od nacionalnog značaja (onečišćujuće tvari specifične za određeni riječni sliv) za površinske vode.
Ako se u procjeni rizika utvrde potencijalni rizici za površinske i podzemne vode (npr. putem otjecanja odnosno infiltracije) za koje je utvrđeno kemijsko stanje (dobro kemijsko stanje površinskih voda i dobro kemijsko stanje podzemnih voda).
DIREKTIVA 2006/118/EZ O ZAŠTITI PODZEMNIH VODA o zaštiti podzemnih voda od onečišćenja i pogoršanja stanja
Spriječiti onečišćenje podzemnih voda.
Ako se u procjeni rizika utvrde resursi podzemnih voda regulirani na temelju te direktive koji bi mogli biti izloženi zbog upotrebe obrađene vode za navodnjavanje poljoprivrednih površina.
(1) ISO 20426:2018.
Smjernice za procjenu rizika za zdravlje i upravljanje njima za ponovnu upotrebu vode koja nije za piće.
(2) ISO 16075-1, 2020.
Smjernice za upotrebu pročišćenih otpadnih voda u projektima navodnjavanja.
Dio 1.: osnova projekta ponovne upotrebe za navodnjavanje.
(3) SZO, 2006.
WHO guidelines for the safe use of wastewater, excreta and greywater – Vol II: Wastewater use in agriculture (Smjernice SZO-a o sigurnoj upotrebi otpadne vode, izlučevina i potrošne vode – tom II: upotreba otpadne vode u poljoprivredi).
(4) SZO, 2016.
Sanitation safety planning: manual for safe use and disposal of wastewater, greywater and excreta (Planiranje sigurnih sanitarnih uvjeta: priručnik za sigurnu upotrebu i odlaganje otpadne vode, potrošne vode i izlučevina).
(5) NRMMC-EPHC-AHMC, 2006.
Australian guidelines for water recycling: managing health and environmental risks (phase 1).
National Water Quality Management Strategy (Australske smjernice za recikliranje vode: upravljanje rizicima za zdravlje i okoliš (prva faza).
Nacionalna strategija upravljanja kvalitetom vode).